smcproject/ml-wiki-sentences huggingface dataset:
യുദ്ധ ടാങ്കുകളേയും മറ്റ് യുദ്ധവാഹനങ്ങളേയും പോലുള്ള ഭാരിച്ച ലക്ഷ്യങ്ങളെ തകർക്കാൻ ഉപയോഗിക്കുന്നു.
സോവിയറ്റ് RPG-43  ആന്റി ടാങ്ക് ഗ്രനേഡ് സ്റ്റൺ ഗ്രനേഡ് M84 സ്റ്റൺ ഗ്രനേഡ്
വലിയ ശബ്ദത്തോടും മിന്നലോടും കൂടി പൊട്ടിത്തെറിക്കുന്ന ഗ്രനേഡുകളാണിവ.
ഇവ ആൾനാശമുണ്ടാക്കാറില്ല.
എന്നാൽ ഇവ പൊട്ടിത്തെറിക്കുമ്പോൽ പൊള്ളലേൽക്കാറുണ്ട്.
പൊട്ടിത്തെറിക്കുമ്പോളുണ്ടാകുന്ന വർദ്ധിച്ച വെളിച്ചത്തിൽ മിനിട്ടുകളോളം കാഴ്ച മങ്ങിപ്പോവുകയും വർദ്ധിച്ച ശബ്ദത്താൽ കേൾവിക്ക് തകരാർ സംഭവിക്കുകയും ബാലൻസ് നഷ്ടപ്പെടുകയും ചെയ്യുന്നു.
കുറച്ച് സമയത്തേയ്ക്ക് ശത്രുസൈനികരുടെ ഇന്ദ്രിയബോധത്തെ നശിപ്പിക്കാനാണിവയുപയോഗിക്കുന്നത് സ്മോക്ക് ഗ്രനേഡ് M18 സ്മോക്ക് ഗ്രനേഡ്
ഇത്തരം ഗ്രനേഡുകൾ പൊട്ടിത്തെറിക്കുന്നില്ല.
പകരം പുക പുറത്തേയ്ക്ക് വമിപ്പിക്കുന്നു.
ഇവ സൃഷ്ടിക്കുന്ന പുകമറയുടെ മറവിൽ ശത്രുക്കളുടെ കണ്ണുവെട്ടിച്ച് സൈനിക നീക്കം നടക്കുന്നു.
ചില സ്മോക്ക് ഗ്രനേഡുകളിൽ കണ്ണ് നീറുന്ന രാസപദാർത്ഥങ്ങളും അടങ്ങിയിട്ടുണ്ട്.
സാധാരണ 60 സെക്കന്റ് നേരമാണ് സ്മോക് ഗ്രനേഡ് പുകഞ്ഞു നിൽക്കുന്നത്.
കണ്ണീർവാതക ഗ്രനേഡ്
കണ്ണീർവാതക ഗ്രനേഡ് സ്മോക്ക് ഗ്രനേഡിനോട് ഘടനയിലും രൂപത്തിലും സാമ്യമുള്ളവയാണ്.
ഈ ഗ്രനേഡ് പൊട്ടുന്നതോടെ പരിസരത്ത് കണ്ണീർ വാതകം വ്യാപിക്കുന്നു.
പൊതുവെ ആൾക്കൂട്ടത്തെ നിയന്ത്രിക്കുന്നതിനായി ഉപയോഗിക്കുന്ന ഇത്തരം ഗ്രനേഡ് കണ്ണിൽ കടുത്ത നീറ്റലുളവാക്കുകയും ശ്വസിക്കുന്നവരുടെ മൂക്കിലും തൊണ്ടയിലും അസ്വസ്തതയുണ്ടാവുകയും ചെയ്യുന്നു.
സമയം ക്രമീകരിക്കാവുന്ന ഗ്രനേഡ്
പിൻ ഊരി മാറ്റി സേഫ്റ്റി ലിവർ സ്വതന്ത്രമാകുമ്പോൾ തന്നെ കത്തിത്തുടങ്ങുന്ന ഗ്രനേഡുകളാണിവ.
ഏറ്റവും കൂടുതൽ ഉപയോഗിക്കുന്നതും  കൈ കൊണ്ട് എറിയുന്ന ഗ്രനേഡുകളേക്കാൾ പൊതുവെ അംഗീകരിക്കപ്പെട്ടതും ഇത്തരം ഗ്രനേഡുകളാണ്.
എന്തെന്നാൽ ഇവയുടെ ഫ്യൂസിന്റെ നിർമ്മാണരീതി കൂടുതൽ സുരക്ഷിതവും സൗകര്യപ്രദവുമാണ്.
ഗ്രനേഡിന്റെ പ്രധാന കർത്തവ്യം തന്നെ ഏറ്റവും അടുത്തുള്ള (കൈ കൊണ്ട് എറിയാവുന്ന ദൂരപരിധിയിലുള്ള) ശത്രുവിനെ കൊല്ലുക അല്ലെങ്കിൽ പരമാവധി നാശം വിതക്കുക എന്നതാണ്.
പൊട്ടിത്തെറിക്കുമ്പോൾ നാലുവശത്തേയ്ക്കും അനേകം ചെറുകഷണങ്ങൾ ചിതറുന്ന രീതിയിലാണ് ഇതിന്റെ നിർമ്മാണം.
ഗ്രനേഡിന്റെ ഭാഗങ്ങൾ
ഗ്രനേഡിന്റെ പരിഛേദം (ചിത്രത്തിൽ) കാണുക.
ഗ്രനേഡിന്റെ പരിഛേദം .
സേഫ്ടി പിൻ സ്ട്രൈക്കർ വെടിമരുന്ന് നിറക്കുന്ന ദ്വാരം സ്പ്രിങ്ങ് സ്ട്രൈക്കർ ലിവർ വെടിമരുന്ന് ഡെറ്റോണേറ്റർ പെർക്യൂഷൻ ക്യാപ്പ് ഇരുമ്പ് പുറംചട്ട വെടിമരുന്ന് തിരി ഗ്രനേഡ് പ്രവർത്തിക്കുന്ന രീതി
ഏറ്റവും പുറമേയുള്ള ഇരുമ്പ് കൊണ്ടുണ്ടാക്കിയ പുറംചട്ട ഒരു മെക്കാനിസത്തെ പൊതിഞ്ഞിരിക്കുന്നു.
അതിനു ചുറ്റും സ്ഫോടനത്തിനായി വെടിമരുന്നും നിറച്ചിരിക്കുന്നു.
ഒരു സ്ട്രൈക്കർ, സ്പ്രിങ്ങിനാൽ അമർത്തപ്പെട്ട്, സ്ട്രൈക്കർ ലിവറിനാൽ തടയപ്പെട്ട്, ഗ്രനേഡിന്റെ ഉൾവശത്തു നിന്നും പുറത്തേയ്ക്ക് നീണ്ട് നിൽക്കുന്നു.
ഈ സ്ട്രൈക്കർ ലിവറിനെ സേഫ്റ്റി പിന്നിനാൽ സുരക്ഷിതമായി അമർത്തിവെച്ചിരിക്കുന്നു.
എപ്പോഴാണോ സേഫ്റ്റി പിൻ ഊരിമാറ്റുന്നത്, അതുവരെ ഈ സ്ട്രൈക്കർ ലിവർ സുരക്ഷിതമായി അമർന്നിരിക്കുന്നു.
സേഫ്റ്റി പിൻ ഊരിമാറ്റുന്നതോടെ സംഭവിക്കുന്നത്: സേഫ്റ്റി പിൻ ഊരിമാറ്റിയെങ്കിലും ലിവർ, ഗ്രനേഡ് എറിയുന്നയാളുടെ കൈയ്യിൽ അമർന്നിരിക്കുന്നതിനാൽ യാതൊന്നും സംഭവിക്കുന്നില്ല.
എന്നാൽ ഗ്രനേഡ് എറിയുന്നതോടെ (വായുവിൽ) സ്പ്രിങ്ങിൽ നിന്നും ഊർജ്ജം സംഭരിച്ച് സ്ട്രൈക്കർ പെർക്യുഷൻ ക്യാപ്പിൽ ചെന്നിടിക്കുന്നു.
ഈ പ്രവൃത്തി പെർക്യൂഷൻ ക്യാപ്പിനുള്ളിലെ വെടിമരുന്നിനെ ജ്വലിപ്പിക്കുന്നു.
അതോടെ വെടിമരുന്നു തിരി കത്തിത്തുടങ്ങുന്നു.
ഗ്രനേഡ് വായുവിലുള്ളപ്പോൽ ഈ തിരി സാവധാനം കത്തിക്കൊണ്ടിരിക്കും.
(ഗ്രനേഡിന്റെ സമയം ഈ തിരിയിലൂടെ ക്രമീകരിക്കാവുന്നതാണ്) ഈ തിരിയുടെയറ്റം ഡെറ്റോണേറ്ററുടെ കൂടെ ബന്ധിപ്പിച്ചിരിക്കുന്നു.
തീ ഡെറ്റോണേറ്ററിൽ എത്തുന്നതോടെ മിന്നൽ വേഗത്തിൽ കത്തി ഗ്രനേഡിൽ നിറച്ചിരിക്കുന്ന വെടിമരുന്നിലേയ്ക്ക് തീ പടരുകയും ഉഗ്രസ്ഫോടനമുണ്ടാവുകയും ചെയ്യുന്നു.
അതോടെ പുറംചട്ട നിർമ്മിച്ചിരിക്കുന്ന ഇരുമ്പ്, ചെറു ചീളുകളായി, വർദ്ധിച്ച വേഗതയിൽ, നാലുപാടും ചിതറുകയും ഗ്രനേഡിന്റെ പരിധിയിലുള്ളവരെ കൊല്ലുകയോ പരിക്കേൽപ്പിക്കുകയോ ചെയ്യുന്നു.
ഒന്നാം ലോകമഹായുദ്ധം , രണ്ടാം ലോകമഹായുദ്ധം , വിയറ്റ്നാം യുദ്ധം തുടങ്ങി ഇരുപതാം നൂറ്റാണ്ടിലെ യുദ്ധങ്ങളിലെല്ലാം ഗ്രനേഡുകൾ ധാരാളമായി ഉപയോഗിച്ചു വന്നു.
താരതമ്യേന ഉപയോഗിക്കുവാനും നിർമ്മിക്കുവാനുമുള്ള ലാളിത്യമാണ് ഗ്രനേഡുകളുടെ അമിത ഉപയോഗത്തിന് കാരണം.
ചിത്രശാല ഗ്രനേഡ്: സേഫ്റ്റി ലിവറിന്റെ ഭാഗത്ത് നിന്നുള്ള ദൃശ്യം.
ടി.എൻ.ടി. നിറക്കുന്ന ഭാഗത്ത് നിന്നുള്ള ദൃശ്യം.
ഗ്രനേഡിൽ നിന്നും ഊരിമാറ്റിയ സേഫ്റ്റി പിൻ.
പൊട്ടിത്തെറിച്ച ഗ്രനേഡിന്റെ ചീള്.
നിർമ്മാണത്തിനിടെ ടി.എൻ.ടി. നിറക്കുന്നതിനായി ഊരിമാറ്റുന്ന ബേസ് പ്ലഗ്.
ഗ്രനേഡിന്റെ ഉൾഭാഗം(1).
ഉൾഭാഗം(2).
ഗ്രനേഡിന്റെ ഉള്ളിലെ സ്പ്രിങ്.
ഡെറ്റോണേറ്റർ.
സ്മോക് ഗ്രനേഡ് ഗ്രനേഡ് പരിശീലനത്തിനിടയിൽ.
റൈഫിൾ ഗ്രനേഡ്.
അവലംബം പുറം കണ്ണികൾ ഗ്രനേഡ് പ്രവർത്തിക്കുന്നത് കാണിക്കുന്ന വീഡിയോ
ഗ്രന്ഥശാല ഇംഗ്ലീഷ് വിലാസം https://ml.wikipedia.org/wiki/Library ബ്രിട്ടീഷ് മ്യൂസിയത്തിലെ വായനശാല
പരമ്പരാഗതമായി വായനശാല അല്ലെങ്കിൽ ഗ്രന്ഥശാല ‍എന്നീ പദങ്ങൾ പുസ്തകങ്ങളുടെ ശേഖരത്തെ സൂചിപ്പിക്കുന്നു.
ഇന്ന് വായനശാല എന്നത് ഒരു സ്ഥാപനമോ സ്വകാര്യ വ്യക്തിയോ പൊതുസംവിധാനമോ ഉപയോഗത്തിനായി വിവരങ്ങളെയും വിവരസ്രോതസ്സുകളെയും വിഭവങ്ങളെയും സേവനങ്ങളെയും ക്രമപ്പെടുത്തി വെച്ചിരിക്കുന്നതിനെ സൂചിപ്പിക്കുന്നു.
വിവരങ്ങൾ താളിയോല , പുസ്തകം മുതലായ രൂപങ്ങളിലോ, കോംപാക്റ്റ് ഡിസ്ക് പോലുള്ള ഡിജിറ്റൽ ലൈബ്രറിയിലോ മാധ്യമങ്ങളിലോ ഇവിടെ ശേഖരിച്ചിരിക്കുന്നു.
വായനശാല, ഒരു പൊതുസ്ഥാപനം നടത്തുന്നതോ, വ്യക്തിയോ, സ്ഥാപനമോ നടത്തുന്ന സ്വകര്യവായനശാലയൊ ആകാം.
പ്രാചീന ഗ്രീസിലാണ് ആദ്യമായി വായനശാലകൾ നിലവിൽ വന്നതെന്നു കരുതപ്പെടുന്നു.
ദീർഘകാലം നിലനിൽക്കുന്ന തരവും പെട്ടെന്ന് നശിക്കുന്ന തരവുമായി രണ്ട് തരത്തിൽ പെട്ട എഴുത്തുസമ്പ്രദായങ്ങൾ ഭാരതത്തിൽ നിലനിന്നിരുന്നു.
രാജശാസനങ്ങളാണ് ആദ്യവിഭാഗത്തിൽ പ്രധാനമായും ഉണ്ടായിരുന്നത്.
ഇത് ശിലകൾ ,ലോഹങ്ങൾ എന്നിവകളിലായിരുന്നു ആലേഖനം ചെയ്തിരുന്നത്.
താലപത്രമെന്ന പേരിൽ ഭാരതത്തിലുടനീളം പ്രചാരത്തിലുണ്ടയിരുന്നവയായിരുന്നു എഴുത്തോലകൾ.
ആലാപനപ്രധാനങ്ങളായ അദ്ധ്യയനരീതി അവലം‌ബമായിരുന്നതിനാൽ പ്രാചീനഭാരതത്തിൽ അതായത് എ.ഡി 400നു മുൻപ് ഗ്രന്ഥശാലകളൊന്നും ഉണ്ടായിരുന്നതായി തെളിവുകൾ ഇല്ല.
ബുദ്ധകാലഘട്ടത്തിലെ നളന്ദ സർവകലാശാലയിലെ ഗ്രന്ഥാലയമാണ് ഏറ്റവും പുരാതനമായി കരുതുന്നത്.
ബുദ്ധകൃതികള് ‍, വേദങ്ങൾ , സാംഖ്യതത്വശാസ്ത്രം , ഭാഷാശാസ്ത്രം , കൃഷി , വൈദ്യം ഈ വിഷയങ്ങളുടെ വിവരങ്ങൾ താളിയോലകളിലായി ഇവിടെ സൂക്ഷിയ്ക്കപ്പെട്ടിരുന്നു.
ഇവിടെ കല്ല്,കുമ്മായം എന്നിവ കൊണ്ട് നിർമ്മിച്ച പുസ്തകത്തട്ടുകളിലായിരുന്നു ഗ്രന്ഥങ്ങൾ സൂക്ഷിച്ചിരുന്നത്.
സൗരാഷ്ട്രയിലെ വലഭി , വിക്രമശില , തക്ഷശില , നാഗാർജുന , എന്നീ പഠനസ്ഥാപനങ്ങളിലും ബനാറസ് , മിഥില , നാദിയ എന്നീ സാംസ്കാരികകേന്ദ്രങ്ങളിലും ഗ്രന്ഥശാലകൾ സ്ഥാപിച്ചിരുന്നു.
തഞ്ചാവൂരിലെ സരസ്വതി മഹാൾ ലൈബ്രറി പതിനെട്ടാം നൂറ്റാണ്ടിൽ സ്ഥാപിച്ചതാണ്.
പത്തൊൻപതാം നൂറ്റാണ്ടോടുകൂടി വ്യാപകമായി വായനശാലകൾ പ്രവർത്തിച്ചുതുടങ്ങി.
ഭാരതീയഗ്രന്ഥശാലാപ്രസ്ഥാനം
ഔദ്യോഗികമോ അനൗദ്യോഗികമോ ആയ പ്രവർത്തനങ്ങളിലൂടെ നിലവിൽ വന്ന ഗ്രന്ഥശാലാസം‌വിധാനമാണ് ഭാരതീയഗ്രന്ഥശാലാപ്രസ്ഥാനം .
ബറോഡയിലാണ് ഇതിന്റെ തുടക്കം.
കേരളത്തിലെ വായനശാലാപ്രസ്ഥാനം കരുനാഗപ്പള്ളി ലാലാജി ഗ്രന്ഥശാല
തിരുവനന്തപുരം പൊതുവായനശാലയാണ് കേരളത്തിലെ ആദ്യത്തെ പൊതുവായനശാല.
ഇന്ത്യയിലെ തന്നെ ആദ്യത്തെ പൊതുവായനശാല ഇതാണ് എന്നു കരുതപ്പെടുന്നു .
1829-ന്‌ സ്വാതിതിരുനാൾ മഹാരാജാവിന്റെ കാലത്താണ് ഇതു സ്ഥാപിച്ചത്.
പുരോഗമനാശയക്കാരായ യൂറോപ്പ്യൻമാരാണ് ഈ ഗ്രന്ഥശാല സ്ഥാപിച്ചത്.
ആദ്യ കാലങ്ങളിൽ പൊതുജനങ്ങൾക്ക് പ്രവേശനമുണ്ടായിരുന്നില്ല.
1940-ൽ ഗ്രാമീണ വായനശാല  പനമ്പുകാട് സ്ഥാപിതമായി.
എറണാകുളം ജില്ലയിലെ വല്ലാർപാടം- പനമ്പുകാട് ആസ്ഥാനമായി പ്രവർത്തിക്കുന്ന ഗ്രന്ഥശാലയാണ്.
ഈ ഗ്രന്ഥശാലയുടെ പരിധി പനമ്പുകാട് ദ്വീപ് സമുച്ചയത്തിൽ മാത്രം ഒതുങ്ങി നിൽക്കുന്നതാണ്.
പനമ്പുകാട് ദ്വീപ് സമുച്ചയത്ത് കാൻഡിൽ ഐലെന്റ് ദ്വീപ് (രാമൻ തുരുത്ത്) വല്ലാർപാടം പ്രദേശം പനമ്പുകാട് പ്രദേശം എന്നിങ്ങനെ പള്ളിയിൽ തോട് വേർതിരിക്കുന്ന ദ്വീപുകൾ ഡയമെന്റ് കട്ട എന്നതിന്റെ ഒപ്പം നികത്തിയെടുത്ത പ്രദേശങ്ങളുമെല്ലാം അടങ്ങിയിരിക്കുന്നു.
ഈ ഗ്രന്ഥശാലയുടെ രൂപീകരണസമയത്ത് ഈ സ്ഥലങ്ങളെല്ലാം കൊച്ചിയെന്ന നാട്ടു രാജ്യത്തിന്റെ ഭാഗമായിരുന്നു.
എന്നാലും ഇന്ത്യയെന്ന ഭരണപരമായ എകീകരണത്തിനു കീഴിൽ ബ്രിട്ടീഷ്കാർ ഈ പ്രദേശത്തെയും ചേർത്തിരുന്നു.
ഗ്രാമീണ വായനശാല
കൊച്ചി രാജ്യത്തിലെ ഗ്രന്ഥശാലകൾ പൊതുുവേ ഗ്രാമീണ വായനശാല എന്ന പേരിലാണ് തുടങ്ങിയിരിക്കുന്നത്.
ഗ്രാമീണ വായനശാല എന്നതിൻ്റെ ഒപ്പം ആ നാടിൻ്റെ പേരും കൂട്ടി ചേർത്ത് നൽകുന്നതായിിരുന്നു പതിവ്.
1933- ൽ വോട്ടറാാകാനുള്ള അടിസ്ഥാന യോഗ്യത അക്ഷരാഭ്യാസമുണ്ടാകുകയാണ് എന്ന് ബ്രിട്ടിഷുകാർ തീരുമാാനിച്ചു.
ഇതോടെ ദേശിയ പ്രസ്ഥാനത്തിൻ്റെ സജീവയിടപെടലുകൾ എഴുത്തും വായനയും പ്രോത്സാഹിിപ്പിക്കുക എന്നതും കൂടിയായ മാറി .
1945ൽ പി.എൻ പണിക്കർ സെക്രട്ടറിയായി തിരുവിതാം‌കൂർ ഗ്രന്ഥശാലാസംഘം രൂപവത്കരിച്ചു.
കേരളാസംസ്ഥാന രൂപവത്കരണത്തോടെ കേരള ഗ്രന്ഥശാലാസംഘം രൂപവത്കൃതമായി.
1977ൽ സംഘത്തെ കേരള സർക്കാർ ഏറ്റെടുത്തു.
സാക്ഷരതാപ്രവർത്തനങ്ങളുൾപ്പെടെ നിരവധി പ്രവർത്തനങ്ങൾക്ക് നേതൃത്വം നൽകി.1975ൽ യുനെസ്കോയുടെ ക്രൂപ്‌സ്‌കായ പുരസ്കാരം ലഭിച്ചു.
കേരളാ സർക്കാർ വായനശാലകൾക്ക് ധാരാളം ഗ്രാന്റുകൾ നല്കി വരുന്നുണ്ട്.
ഒരു നാടിന്റെ സാംസ്കാരിക രംഗത്ത് വായനശാലകൾ വലിയ സംഭാവനകൾ നല്കുന്നുണ്ട്.
വായനാമത്സരം
കേരള ലൈബ്രറി കൗൺസിലിലിന്റെ ആഭിമുഖ്യത്തിൽ എൽ. പി., യു. പി.,ഹൈസ്കൂൾ, ഹയർ സെക്കന്ററി കോളേജ് വിദ്യാർത്ഥികൾക്കായി
അഖിലകേരള വായനാമത്സരം നടത്തിവരുന്നുണ്ട്.
നാൾവഴി 1867ൽ പ്രസ് ആന്റ്  രജിസ്ട്രേഷൻ ഓഫ് ബുക് ആക്റ്റ്നിലവിൽ വന്നു 1954ൽ ഡെലിവറി ഓഫ് ബുക്സ് ലൈബ്രറി ആക്റ്റ് പാസ്സാക്കി.
1957ൽ പ്രസ്ഥാനത്തിന്റെ നടത്തിപ്പിനാവശ്യമായ നിർദ്ദേശരൂപവത്കരണത്തിനാവശ്യമായി കമ്മിറ്റി രൂപവത്കരിച്ചു 1972ൽ രാജാ റാംമോഹൻറോയ് ലൈബ്രറി ഫൗണ്ടേഷൻ കൊൽക്കത്തയിൽ സ്ഥാപിതമായി.
ഗ്രന്ഥശാലാപ്രസ്ഥാനത്തിന്റെ നവീകരണമായിരുന്നു ഇതിന്റെ ലക്ഷ്യം.
1986ൽ ദേശീയഗ്രന്ഥശാലാ നയം രൂപവത്കരിച്ചു.
1989കേരളത്തിലെ പൊതുവായനശാലാ ആക്റ്റ്.
ഭാരതീയ ദേശീയ ഗ്രന്ഥശാല
കൊൽക്കത്തയിൽ ആണ് ഭാരതീയ ദേശീയ ഗ്രന്ഥശാല സ്ഥിതിചെയ്യുന്നത്.1835ൽ കൊൽക്കട്ട പബ്ലിക് ലൈബ്രറിയായിട്ടാണ് പ്രവർത്തനമാരംഭിച്ചത്.1948ൽ ദേശീയഗ്രന്ഥശാലയായി.
പുസ്തകങ്ങള് ‍, ഭൂപടങ്ങള് ‍, കൈയെഴുത്തുപ്രതികൾ എന്നിവയെല്ലാം ഇവിടെ സംഭരിയ്ക്കപ്പെട്ടിട്ടുണ്ട്.550ഓളം വായനാമുറികളും ഇവിടെ ഉണ്ട്.1954ൽ കോപിറൈറ്റ് ആക്റ്റ് പ്രകാരമുള്ള ഡെപോസിറ്ററി ലൈബ്രറിയായി.
യു.എൻ പ്രസിദ്ധീകരണങ്ങളുടെ ഡെപോസിറ്ററി ലൈബ്രറി കൂടിയാണിത്.
വായനശാലകളെക്കുറിച്ചും അവയുടെ നടത്തിപ്പിനെക്കുറിച്ചുമുള്ള പഠനത്തിന് ലൈബ്രറി മാനേജ്മെന്റ്റ് പഠനം എന്നു അറിയപ്പെടുന്നു.
ഗൃഹഗ്രന്ഥശാല
സ്വകാര്യമായി പുസ്തകങ്ങൾ ശേഖരിച്ചു വച്ചിരിക്കുന്ന വായനശാലകളാണ് ഗൃഹഗ്രന്ഥശാല.
മരണശേഷം പല പ്രമുഖരുടേയും ഗൃഹഗ്രന്ഥശാല പ്രത്യേക ഗ്രന്ഥശാലകളാവുകയോ മറ്റു ഗ്രന്ഥശാലകളിലേയ്ക്കു ചേർക്കുകയോ ചെയ്തേക്കാം.
വളരെ വിലപ്പെട്ട അപൂർവ ഗ്രന്ഥങ്ങൾ ഇത്തരം വായന ശാലയിൽ നിന്നും ലഭിച്ചിട്ടുണ്ട്.
കേരളത്തിൽ പ്രത്യേകിച്ചും സാധാരണക്കാർക്കിടയിൽ അനേകം ഇത്തരം ഗ്രന്ഥശാലകൾ നിലവിലുണ്ട്.
പല പ്രസാധകരും ഗൃഹഗ്രന്ഥശാലകളെ പ്രോത്സാഹിപ്പിക്കാനായി പല പദ്ധതികളും ആവിഷ്കരിച്ചിട്ടുണ്ട്.
അവലംബം ↑ http://librarycouncil.kerala.gov.in/ ↑ http://www.keralalibraryassociation.org/ ↑ http://www.cds.ac.in/krpcds/publication/downloads/78.pdf ↑ http://www.thehindu.com/todays-paper/tp-national/tp-kerala/state-library-council-to-set-up-balavedi-kendras-hold-arts-festival/article3137680.ece ↑ http://www.thehindu.com/todays-paper/tp-national/tp-kerala/reading-competition-2015/article7149041.ece ↑ http://shodhganga.inflibnet.ac.in/bitstream/10603/25020/21/21_appendix_4.pdf കുറിപ്പുകൾ
ഗ്രന്ഥാലയ വിവര ശാസ്ത്രം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഗ്രന്ഥാലയ വിവര ശാസ്ത്രം (ചിലപ്പോൾ ബഹുവചന രൂപത്തിൽ ഗ്രന്ഥാലയ വിവര ശാസ്ത്രങ്ങൾ അല്ലെങ്കിൽ ഗ്രന്ഥാലയ വിവര പഠനങ്ങൾ) എന്നത് ഗ്രന്ഥാലയ ശാസ്ത്രത്തിന്റെയും വിവര ശാസ്ത്രത്തിന്റെയും  ഒരു കൂടിച്ചേരലാണ്.
ഈ സംയുക്ത സംജ്ഞ ഗ്രന്ഥാലയ വിവര ശാസ്ത്ര വിദ്യാലയങ്ങളുമായി (ചുരുക്ക രൂപത്തിൽ എസ്.എൽ.ഐ.എസ്) ബന്ധപ്പെട്ടിരിക്കുന്നു.
ഇരുപതാം (20th) നൂറ്റാണ്ടിന്റെ ഉത്തരാർദ്ധത്തോടെ തൊഴിൽപരമായ പരിശീലന പരിപാടികളിൽ നിന്നും സർവകലാശാല സ്ഥാപനങ്ങളായി വികസിച്ചുവന്ന ഗ്രന്ഥശാലപരിപാലനത്വ വിദ്യാലയങ്ങൾ (സ്കൂൾസ് ഓഫ് ലൈബ്രെരിയൻഷിപ്) 1960-കളുടെ അന്ത്യഘട്ടത്തിൽ വിവരശാസ്ത്രം എന്നാ സംജ്ഞ അവരുടെ പേരിനൊപ്പം കൂട്ടിച്ചേർത്തു തുടങ്ങി.
ഇത്തരത്തിൽ ചെയ്ത ആദ്യ വിദ്യാലയം പിറ്റ്സ്ബർഗ് സർവകലാശാലയിലെതാണ്(1964-ൽ)
1970-കളിലും 1980-കളിലും കൂടുതൽ വിദ്യാലയങ്ങൾ ഈ രീതി പിന്തുടരുകയും 1990-കളോടെ അമേരിക്കൻ ഐക്യ നാടുകളിലെ എല്ലാ ഗ്രന്ഥാലയ വിദ്യാലയങ്ങളും അവരുടെ പേരിനൊപ്പം വിവരശാസ്ത്രം എന്നു കൂട്ടിച്ചേർത്തു.
മാറ്റി നിർത്തപ്പെട്ട അല്ലെങ്കിൽ മറിച്ചുള്ളവ ഉണ്ടായിരുന്നെങ്കിലും സമാനവിധത്തിലുള്ള വികാസങ്ങൾ ലോകത്തിന്റെ മറ്റുഭാഗങ്ങളിലും നടക്കുകയുണ്ടായി.
ഉദാഹരണത്തിന് ഡെന്മാർക്കിലെ രാജകീയ ഗ്രന്ഥശാലപരിപലനത്വ വിദ്യാലയം അതിന്റെ നാമധേയം 1997-ൽ രാജകീയ ഗ്രന്ഥാലയ വിവര ശാസ്ത്ര വിദ്യാലയമെന്നാക്കിമാറ്റി.
നോർവെയിലെ ട്രോമ്സോയിൽ പ്രമാണ-രേഖീകരണ ശാസ്ത്രം (ഡോക്യുമെന്റെഷൻ) എന്ന സംജ്ഞയ്ക്കാണ് ഈ മേഖലയിൽ മുന്ഗണന നല്കുന്നത്.
ഫ്രാൻസിൽ വിവര ശാസ്ത്രവും വിനിമയ പഠനവും (കംമ്യുനിക്കെഷൻ സ്റ്റഡീസ്) ഒരു മധ്യവിജ്ഞാനശാഖ (ഇന്റർ ഡിസിപ്ലിനറി) രൂപീകരിക്കുന്നു.
സ്വീഡനിൽ പുരാരേഖ ശാസ്ത്രം (ആർക്കൈവൽ സയൻസ്), ഗ്രന്ഥാലയ ശാസ്ത്രം, പ്രദർശനാലയ ശാസ്ത്രം (മ്യുസിയോളജി) എന്നിവ പുരാരേഖാ,ഗ്രന്ഥാലയ, പ്രദർശനാലയ പഠനങ്ങൾ എന്നതായി സമന്വയിക്കപ്പെട്ടിരിക്കുന്നു.
രണ്ടു തുറകളും ലയിപ്പിച്ചു ചേർക്കാനുള്ള പ്രവണതാഗതി ഉണ്ടായിരുന്നിട്ടുകൂടി ചിലർ, ഗ്രന്ഥാലയ ശാസ്ത്രം, വിവര ശാസ്ത്രം എന്നീ രണ്ടു മൂലവിജ്ഞാനശാഖകളെയും വേർപെട്ടു നിൽക്കുന്നവയായിതന്നെ കാണുന്നു.
എന്നിരുന്നാലും, ഇന്ന് കാണുന്ന പ്രവണത ഈ രണ്ടു സംജ്ഞകളെയും പര്യായ പദങ്ങളായി കാണുക എന്നതാണ്.
കൂടാതെ ഗ്രന്ഥാലയം എന്നാ സംജ്ഞ വിട്ടുകളഞ്ഞ് വിവര പഠനവിഭാഗങ്ങൾ (ഇൻഫർമേഷൻ ഡിപ്പാർട്ട്മെന്റ്സ്) അല്ലെങ്കിൽ ഐ-സ്കൂൾസ് എന്നു പറയാനുള്ള പ്രവണതയും കണ്ടുവരുന്നുണ്ട്.
പ്രമാണ-രേഖീകരണമെന്ന (ഡോക്യുമെൻറ്റെഷൻ) സങ്കല്പനത്തെ (കണ്സെപ്റ്റ്) പുനരുത്ഥീകരിച്ച് ഗ്രന്ഥാലയ, വിവര, പ്രമാണ-രേഖീകരണ പഠനങ്ങൾ (അല്ലെങ്കിൽ ശാസ്ത്രം) എന്നാക്കി മാറ്റാനുള്ള ശ്രമങ്ങളും നടക്കുന്നുണ്ട്.
ഗ്യോങ്ജു ഇംഗ്ലീഷ് വിലാസം https://ml.wikipedia.org/wiki/Gyeongju
ദക്ഷിണ കൊറിയയിലെ ഉത്തര ഗ്യോങ്സാങ് പ്രവിശ്യയുടെ തെക്കുകിഴക്കേ അറ്റത്ത് സ്ഥിതിചെയ്യുന്ന ഒരു തീരദേശപട്ടണമാണ് ഗ്യോങ്ജു ( കൊറിയൻ ഉച്ചാരണം: [kjəːŋdʑu] ) 1,324 km 2 (511 sq mi) വിസ്തീർണ്ണവും 2008ലെ സെൻസസ് പ്രകാരം 269,343 പേർ വസിക്കുന്നതുമായ ഗ്യോങ്ജു അന്തോങ് കഴിഞ്ഞാൽ പ്രവിശ്യയിലെ ഏറ്റവും വലിയ നഗരമാണ്.
സോളിനു 370 km (230 mi) തെക്കുകിഴക്കും പ്രവിശ്യാതലസ്ഥാനമായ ദേഗുവിനു 55 km (34 mi) കിഴക്കുമായി സ്ഥിതി ചെയ്യുന്ന നഗരത്തിന്റെ പടിഞ്ഞാറ് ചൊങ്ദോയും യോങ്ചോണും , തെക്ക് ഉൾസാനും , വടക്ക് പൊഹങ്ങും കിഴക്ക് ജപ്പാൻ കടലുമാണ് (കിഴക്കൻ കടൽ) .
തേബെക്ക് മലനിരകളുടെ അറ്റത്ത് സ്ഥിതി ചെയ്യുന്ന നഗരത്തിൽ ധാരാളം ഉയർന്ന കുന്നുകളുണ്ട്.
സഹോദര നഗരങ്ങൾ ഷിയാൻ , ചൈന(1994) വെഴ്സെയ്‌ൽ , ഫ്രാൻസ് പോമ്പെ , ഇറ്റലി നാരാ, നാരാ , ജപ്പാൻ (1970) ഒബാമ, ഫുക്കുയി , ജപ്പാൻ (1977) ഇക്സാൻ , ദക്ഷിണ കൊറിയ (1998) ഇംഗിൾവുഡ്, കാലിഫോർണിയ, അമേരിക്കൻ ഐക്യനാടുകൾ (1990) ഹ്വേ , വിയെറ്റ്നാം .
അവലംബം 1 2 3 {{ cite web }} :  CS1 maint: unrecognized language ( link ) ↑ ↑ {{ cite web }} :  CS1 maint: unrecognized language ( link ) ↑ ↑ ↑ {{ cite web }} :  CS1 maint: unrecognized language ( link ) 1 2 3 4 {{ cite journal }} : Cite journal requires | journal= ( help ) CS1 maint: unrecognized language ( link ) ↑ ↑ ↑ പുറത്തേയ്ക്കുള്ള കണ്ണികൾ Wikimedia Commons has media related to Gyeongju .
Gyeongju City Government website Archived 2006-05-01 at the Wayback Machine .
Gyeongju City Council website Archived 2012-02-26 at the Wayback Machine .
Gyeongju City-Transportation System website Archived 2012-06-26 at the Wayback Machine .
കിഴക്കൻ യൂറോപ്യൻ സമതലം
കിഴക്കൻ യൂറോപ്യൻ സമതലം ( East European Plain ), റഷ്യൻ ശാസ്ത്രജ്ഞരുടെ ഇടയിൽ റഷ്യൻ സമതലം , നേരത്തേ സാർമാറ്റിക് സമതലം എന്നും അറിയപ്പെട്ടിരുന്നു) ഉത്തര/മധ്യ യൂറോപ്യൻ സമതലത്തിന് കിഴക്ക് വ്യാപിച്ചുകിടക്കുന്ന വിശാലമായ സമതലമാണ്.
25 ഡിഗ്രി രേഖാംശത്തിൽ നിന്ന് കിഴക്കോട്ട് നീളുന്ന ഈ സമതലത്തിൽ നിരവധി പീഠഭൂമികൾ ഉൾപ്പെടുന്നു.
കിഴക്കൻ സൈബീരിയൻ കടൽ
ആർട്ടിക് സമുദ്രത്തിലെ ഒരു കടലാണ് കിഴക്കൻ സൈബീരിയൻ കടൽ ( East Siberian Sea Russian : Восто́чно-Сиби́рское мо́ре , tr. Vostochno-Sibirskoye more )
വടക്ക് ആർട്ടിക് കേപ് തെക്ക് സൈബീരിയൻ തീരം പടിഞ്ഞാറ് ന്യൂ സൈബീരിയൻ ദ്വീപ് കിഴക്ക് ചുകി ഉപദ്വീപിനു സമീപമുള്ള കേപ് ബില്ലിങ്സ് , റാങ്കൽ ദ്വീപ് എന്നിവയ്ക്കിടയിൽ സ്ഥിതിചെയ്യുന്നു .
പടിഞ്ഞാറ് ലാപ്ടെവ് കടൽ കിഴക്ക് ചുക്ചി കടൽ എന്നിവയ്ക്കിടയിലായാണ് കിഴക്കൻ സൈബീരിയൻ കടൽ നിലകൊള്ളുന്നത്.
കിഴക്കൻ ഹിമാലയ ബ്രോഡ്ലീഫ് വനങ്ങൾ ഇംഗ്ലീഷ് വിലാസം https://ml.wikipedia.org/wiki/Eastern_Himalayan_broadleaf_forests
നേപ്പാൾ , ഇന്ത്യ , ഭൂട്ടാൻ എന്നീ രാജ്യങ്ങൾ ഉൾപ്പെടുന്ന കിഴക്കൻ ഹിമാലയത്തിന്റെ മധ്യഉയരത്തിൽ കാണപ്പെടുന്ന വിസ്താരമുള്ള മിതശീതോഷ്ണ മേഖലാ പാരിസ്ഥിതിക വനമാണ് കിഴക്കൻ ഹിമാലയ ബ്രോഡ്ലീഫ് വനങ്ങൾ .
ഈ വനത്തിൽ ശ്രദ്ധേയമായ വന്യജീവികളെക്കൊണ്ട് സമ്പന്നമായിരിക്കുന്നു.
83,100 കിലോമീറ്റർ 2 (32,100 ചതുരശ്ര മൈൽ) വിസ്തൃതിയുള്ള ഈ ഇക്കോറീജിയൻ ഹിമാലയത്തിലെ കുത്തനെയുള്ള പർവത ചരിവുകളിൽ ഏകദേശം 2,000 മുതൽ 3,000 മീറ്റർ വരെ (6,600, 9,800 അടി) കിടക്കുന്ന മിതശീതോഷ്ണ ബ്രോഡ്ലീഫ് വനങ്ങളുടെ ഒരു കൂട്ടമാണ്.
നേപ്പാളിലെ കാളി ഗന്തക് നദിയിൽ നിന്ന് സിക്കിം , പശ്ചിമ ബംഗാൾ , ഇന്ത്യ , ഭൂട്ടാൻ , ഇന്ത്യൻ സംസ്ഥാനമായ അരുണാചൽ പ്രദേശ് എന്നിവിടങ്ങളിൽ ഇത് വ്യാപിക്കുന്നു.
അവലംബം പുറത്തേക്കുള്ള കണ്ണികൾ WWF: Map of ecoregions in Nepal , showing the Eastern Himalayan broadleaf forests Indomalaya Temperate broadleaf and mixed forests ക സ തി Eastern Himalayan broadleaf forests Bhutan , India , Nepal Northern Triangle temperate forests Myanmar Western Himalayan broadleaf forests India , Nepal , Pakistan
കിഴക്കൻ ബ്ലോക്ക് കമ്മ്യൂണിസ്റ്റ് രാജ്യങ്ങളും യൂറോപ്പിലെ സോവിയറ്റ് റിപ്പബ്ലിക്കുകളും അവരെ പ്രതിനീകരിക്കുന്ന പതാകകളുമായി (1950 കൾ)
സോവിയറ്റ് യൂണിയന്റെയും അതിന്റെ പ്രത്യയശാസ്ത്രത്തിന്റെയും അതായത്, കമ്മ്യൂണിസത്തിന്റെ സ്വാധീനത്തിൽ മധ്യ യൂറോപ്പ്, കിഴക്കൻ യൂറോപ്പ് , പൂർവ്വേഷ്യ , തെക്കുകിഴക്കൻ ഏഷ്യ എന്നിവിടങ്ങളിലെ സോഷ്യലിസ്റ്റ് രാജ്യങ്ങളുടെ കൂട്ടമായിരുന്നു കിഴക്കൻ ബ്ലോക്ക് അഥവാ കമ്മ്യൂണിസ്റ്റ് ബ്ലോക്ക്, സോഷ്യലിസ്റ്റ് ബ്ലോക്ക്, സോവിയറ്റ് ബ്ലോക്ക്.
മുതലാളിത്ത പാശ്ചാത്യ ബ്ലോക്കിനെതിരായി 1947–1991 ലെ ശീതയുദ്ധകാലത്ത് ഇത് നിലനിന്നിരുന്നു.
കിഴക്കൻ ബ്ലോക്കിനെ പലപ്പോഴും "രണ്ടാം ലോകം" എന്നും, "ഒന്നാം ലോകം" എന്ന പദം പാശ്ചാത്യ ബ്ലോക്കിനെയും, "മൂന്നാം ലോകം" ഏഷ്യ , ആഫ്രിക്ക , ലാറ്റിൻ അമേരിക്ക എന്നിവിടങ്ങളിലെ ചേരിചേരാത്ത രാജ്യങ്ങളെ സൂചിപ്പിക്കുന്നു.
പടിഞ്ഞാറൻ യൂറോപ്പിൽ, കിഴക്കൻ ബ്ലോക്ക് എന്ന പദം സാധാരണയായി സോവിയറ്റ് യൂണിയനെയും, അതിന്റെ സാറ്റലൈറ്റ് രാജ്യങ്ങളെയും , കോമെകോൺ രാജ്യങ്ങളെയും (COMECON) സൂചിപ്പിക്കുന്നു.
ഏഷ്യയിൽ , കിഴക്കൻ ബ്ലോക്ക് എന്ന പദം സാധാരണയായി മംഗോളിയൻ പീപ്പിൾസ് റിപ്പബ്ലിക് , സോഷ്യലിസ്റ്റ് റിപ്പബ്ലിക് ഓഫ് വിയറ്റ്നാം , ലാവോസ് പീപ്പിൾസ് ഡെമോക്രാറ്റിക് റിപ്പബ്ലിക് , പീപ്പിൾസ് റിപ്പബ്ലിക് ഓഫ് കമ്പുചിയ, ഡെമോക്രാറ്റിക് പീപ്പിൾസ് റിപ്പബ്ലിക് ഓഫ് കൊറിയ , പീപ്പിൾസ് റിപ്പബ്ലിക് ഓഫ് ചൈന എന്നിവയെ സൂചിപ്പിക്കുന്നു.
അമേരിക്കൻ ഭൂഖണ്ഡത്തിൽ , സോവിയറ്റ് യൂണിയനുമായി സഖ്യമുണ്ടാക്കിയ രാജ്യങ്ങളിൽ 1961 മുതൽ ക്യൂബയും ഒരു ചെറിയ കാലയളവിൽ നിക്കരാഗ്വയും ഗ്രെനഡയും ഉൾപ്പെടുന്നു.
ബ്രെഷ്നെവ് സിദ്ധാന്തത്തിന്റെ കീഴിൽ, മറ്റ് സോഷ്യലിസ്റ്റ് രാജ്യങ്ങളിൽ ഇടപെടാനുള്ള അവകാശം സോവിയറ്റ് യൂണിയനിണ്ടായിരുന്നു .
ഇതിന് മറുപടിയായി, ചൈന-സോവിയറ്റ് അതിർത്തി സംഘർഷത്തെ തുടർന്ന് ചൈന അമേരിക്കയുമായി ബന്ധങ്ങൾ സ്ഥാപിക്കുവാൻ തുടങ്ങി, പിന്നീട് സമ്പദ്‌വ്യവസ്ഥയെ പരിഷ്കരിക്കുകയും ഉദാരവൽക്കരിക്കുകയും ചെയ്തു.
അതേസമയം കിഴക്കൻ ബ്ലോക്ക് മുതലാളിത്ത ഒന്നാം ലോകവുമായി താരതമ്യപ്പെടുത്തുമ്പോൾ സ്തംഭനാവസ്ഥയുടെ കാലഘട്ടം കണ്ടു.
1980 കളുടെ അവസാനത്തിൽ, സോവിയറ്റ് നേതാവ് മിഖായേൽ ഗോർബചേവ് കിഴക്കൻ ബ്ലോക്കിനെ പരിഷ്കരിക്കാനും ശീതയുദ്ധം അവസാനിപ്പിക്കാനും ഗ്ലാസ്നോസ്റ്റ് (സ്പഷടത), പെരെസ്ട്രോയിക്ക (പുനഃസംഘടനം) നയങ്ങൾ അവതരിപ്പിച്ചു.
അത് ബ്ലോക്കിലുടനീളം അശാന്തി സൃഷ്ടിച്ചു.
1980 മുതലുള്ള പ്രക്ഷോബങ്ങളിൽ കിഴക്കൻ ബ്ലോക്ക് സർക്കാരുകൾ തകരുകയും, 1991-ിൽ സോവിയറ്റ് യൂണിയൻ തകരുകയും, യൂറോപ്പിൽ കമ്യൂണിസ്റ്റ് ഭരണം ഏതാണ്ട് പൂർണമായും ഇല്ലാതാകുകയും ചെയ്തപ്പോൾ, ഏഷ്യൽ ചൈന , ലാവോ , വിയറ്റ്നാം , ഉത്തര അമേരിക്കയിൽ ക്യൂബയും മാത്രമായി അവശേഷിക്കുന്ന കമ്യൂണിസ്റ്റ് രാജ്യങ്ങൾ.
ചൈനയെയും വിയറ്റ്നാമിനെയും സാധാരണയായി കൂടുതൽ " സംസ്ഥാന മുലാളിത്ത രാജ്യങ്ങൾ" (State capitalism) എന്ന് വിശേഷിപ്പിക്കാറുണ്ട്.
ഉത്തര കൊറിയ മാർക്‌സിസം-ലെനിനിസത്തിന് പകരം ജൂച്ചെ എന്ന ദേശീയവാദ പ്രത്യയശാസ്ത്രത്തെ സ്വീകരിച്ചു.
കംബോഡിയയെയും കസാഖ്സ്ഥാനെയും ശീതയുദ്ധകാലത്തെ അതേ കിഴക്കൻ ബ്ലോക്ക് നേതാക്കൾ നയിക്കുന്നു, അവർ ഔദ്യോഗികമായി മാർക്സിസ്റ്റ്-ലെനിനിസ്റ്റ് രാജ്യങ്ങളല്ലെങ്കിലും.
കൂടാതെ, "പുതിയ കിഴക്കൻ ബ്ലോക്ക്" എന്ന പദം അടുത്തിടെ ചൈനയുമായും റഷ്യയുമായും സഖ്യമുള്ള രാജ്യങ്ങളായ ഉത്തര കൊറിയ, ക്യൂബ, വെനസ്വേല , സിറിയ , ഇറാൻ , ബെലാറുസ് , സെർബിയ തുടങ്ങി നിരവധി രാജ്യങ്ങൾക്ക് ബാധകമാണ്.
1991 ന് ശേഷമുള്ള ഈ പദത്തിന്റെ ഉപയോഗം ഇപ്പോൾ കമ്യൂണിസ്റ്റ് രാജ്യങ്ങളല്ലാത്ത വാർസോ ഉടമ്പടി രാജ്യങ്ങൾ (1955–1991), മംഗോളിയ (1924–1992) എന്നിവയെ ഉദ്ദേശിക്കുന്നു.
രാജ്യങ്ങളുടെ പട്ടിക വാർ‌സോ ഉടമ്പടിയും COMECON ഉം അൽബേനിയ (1968 വരെ) ബൾഗേറിയ ക്യൂബ (1959 മുതൽ) ചെക്കോസ്ലോവാക്യ (1989 വരെ) കിഴക്കൻ ജർമ്മനി (1990 വരെ) ഹംഗറി (1989 വരെ) മംഗോളിയ പോളണ്ട് (1989 വരെ) റൊമാനിയ സോവിയറ്റ് യൂണിയൻ വിയറ്റ്നാം മറ്റ് സഖ്യ രാജ്യങ്ങൾ അഫ്ഗാനിസ്ഥാൻ (1978–1991) അംഗോള ബെനിൻ ചൈന (1949-1961) കോംഗോ എത്യോപ്യ (1974–1987) പീപ്പിൾസ് ഡെമോക്രാറ്റിക് റിപ്പബ്ലിക് ഓഫ് എത്യോപ്യ (1987–1991) ഗ്രെനഡ (1979-1983) കമ്പുചിയ (1979-1989) ഉത്തര കൊറിയ വടക്കൻ വിയറ്റ്നാം (1976 വരെ) ലാവോസ് (1975 മുതൽ) മൊസാംബിക്ക് നിക്കരാഗ്വ (1979-1990) സൊമാലിയ (1977 വരെ) ദക്ഷിണ വിയറ്റ്നാം (1975-1976) തെക്കൻ യെമൻ യുഗോസ്ലാവിയ (1948 വരെ) കർശനമായ നിയന്ത്രണമുണ്ടായിരുന്ന ആദ്യകാല സംഭവങ്ങൾ മാർഷൽ പദ്ധതി നിരസിക്കൽ ശീതയുദ്ധകാലത്ത് യൂറോപ്പിലെ രാഷ്ട്രീയ സാഹചര്യം
1947 ജൂണിൽ, ജർമ്മൻ വികസനത്തിന്മേൽ ഏർപ്പെടുത്തിയ നിയന്ത്രണങ്ങളിൽ ചില ഇളവുകൾ നൽകാൻ സാധ്യതയുള്ള ചർച്ചകൾ നടത്താൻ സോവിയറ്റുകൾ വിസമ്മതിച്ചതിനെത്തുടർന്ന്,  യുണൈറ്റഡ് സ്റ്റേറ്റ്സ് മാർഷൽ പദ്ധതി പ്രഖ്യാപിച്ചു.
പങ്കെടുക്കാൻ ആഗ്രഹിക്കുന്ന യുദ്ധം കഴിഞ്ഞ് അവശരായ എല്ലാ യൂറോപ്യൻ രാജ്യങ്ങൾക്കും (സോവിയറ്റ് യൂണിയനും, കിഴക്കൻ യൂറോപ്പിലെ രാജ്യങ്ങളും ഉൾപ്പെടെ) അമേരിക്കയുടെ സാമ്പത്തിക സഹായത്തിന്റെ പദ്ധതിയുടെ പേരാണ് മാർഷൽ പദ്ധതി.
സോവിയറ്റുകൾ പദ്ധതി നിരസിക്കുകയും, അമേരിക്കയ്ക്കും കമ്മ്യൂണിസ്റ്റ് വിരുദ്ധ യൂറോപ്യൻ രാജ്യങ്ങൾക്കുമെതിരെ കടുത്ത നിലപാട് സ്വീകരിക്കുകയും ചെയ്തു.
എന്നിരുന്നാലും, യുഎസ് സഹായം സ്വീകരിക്കാൻ ചെക്കോസ്ലോവാക്യ ഉത്സുകനായിരുന്നു; പോളിഷ് സർക്കാരിനും സമാനമായ ഒരു ചിന്തയുണ്ടായിരുന്നു, ഇത് സോവിയറ്റ് യൂണിയനെ വളരെയധികം ആശങ്കപ്പെടുത്തി.
ബെർലിൻ ഉപരോധവും എയർലിഫ്റ്റും ബെർലിൻ എയർലിഫ്റ്റിനിടെ ബെർലിൻ ടെമ്പെൽഹോഫ് വിമാനത്താവളത്തിൽ പാശ്ചാത്യ രാജ്യങ്ങളുടെ അവശ്യസാധന വിതരണ വിമാനങ്ങളെ നോക്കി നിൽക്കുന്ന ജർമ്മൻകാർ.
സോവിയറ്റ് അധിനിവേശ ജർമ്മനിയാൽ ചുറ്റപ്പെട്ട, മുൻ ജർമ്മൻ തലസ്ഥാനമായ ബെർലിനിൽ , സ്റ്റാലിൻ 1948 ജൂൺ 24 ന് ബെർലിൻ ഉപരോധം ( Berlin blockade ) ഏർപ്പെടുത്തി.
ഇതിനെതിരെ, അമേരിക്ക , ബ്രിട്ടൻ , ഫ്രാൻസ് , കാനഡ , ഓസ്‌ട്രേലിയ , ന്യൂസിലാന്റ് തുടങ്ങി നിരവധി രാജ്യങ്ങൾ ഒരു വലിയ " ബെർലിൻ എയർലിഫ്റ്റ് " ആരംഭിച്ചു, പശ്ചിമ ബെർലിനിൽ ഭക്ഷണവും മറ്റ് അവശ്യസാധനങ്ങളും നൽകി.
1949 മെയ് മാസത്തിൽ സ്റ്റാലിൻ ഉപരോധം നീക്കി, പടിഞ്ഞാറൻ രാജ്യങ്ങളിൽനിന്ന് കയറ്റുമതി ബെർലിനിലേക്ക് പുനരാരംഭിക്കാൻ അനുമതി നൽകി.
ടിറ്റോ-സ്റ്റാലിൻ പിളർപ്പ്
ഗ്രീസിനെയും അൽബേനിയയെയും സംബന്ധിച്ച് യുഗോസ്ലാവ് നേതാവ് ജോസിപ് ബ്രോസ് ടിറ്റോയും സോവിയറ്റ് യൂണിയനും തമ്മിലുള്ള അഭിപ്രായവ്യത്യാസത്തെത്തുടർന്ന്, ഒരു ടിറ്റോ-സ്റ്റാലിൻ പിളർപ്പ് ( Tito–Stalin split ) സംഭവിച്ചു, തുടർന്ന് യുഗോസ്ലാവിയയെ 1948 ജൂണിൽ കോമിൻഫോർമിൽ നിന്ന് പുറത്താക്കുകയും ബെൽഗ്രേഡിൽ സോവിയറ്റ് അട്ടിമറി ശ്രമം പരാജയപ്പെടുകയും ചെയ്തു.
ഈ പിളർപ്പ് യൂറോപ്പിൽ രണ്ട് വ്യത്യസ്ത കമ്മ്യൂണിസ്റ്റ് ശക്തികളെ സൃഷ്ടിച്ചു.
മതം റഷ്യൻ ഓർത്തഡോക്സ് അലക്സാണ്ടർ നെവ്സ്കി കത്തീഡ്രൽ ഒരു കാലത്ത് ബാക്കുവിലെ ഏറ്റവും പ്രബലമായ ലാന്ഡ്മാർക്കായിരുന്നു, 1930 കളിൽ സ്റ്റാലിന്റെ കീഴിൽ ഇതിനെ പൊളിച്ചുമാറ്റി
പല കിഴക്കൻ ബ്ലോക്ക് രാജ്യങ്ങളുടെയും സംസ്ഥാന സ്പോൺസർഡ് നിരീശ്വരവാദത്തിൽ , മതം സജീവമായി അടിച്ചമർത്തപ്പെട്ടു.
പരദേശക്കുടിയേറ്റ നിയന്ത്രണങ്ങൾ പാസ്‌പോർട്ട് നിയന്ത്രണങ്ങൾ
1917 ൽ റഷ്യ പാസ്‌പോർട്ട് നിയന്ത്രണങ്ങൾ ഏർപ്പെടുത്തി കുടിയേറ്റം നിയന്ത്രിച്ചു.
1922 ൽ, സോവിയറ്റ് യൂണിയൻ സൃഷ്ടിക്കുന്നതിനുള്ള ഉടമ്പടിക്ക് ശേഷം, ഉക്രേനിയൻ എസ്എസ്ആറും റഷ്യൻ എസ്എഫ്എസ്ആറും യാത്രയ്ക്ക് പൊതുവായ നിയമങ്ങൾ പുറപ്പെടുവിച്ചു, ഇത് എല്ലാ പുറപ്പെടലുകളും മുൻ‌കൂട്ടി അറിയിക്കുകയും, നിയമപരമായ കുടിയേറ്റം പോലും ഏതാണ്ട് അസാധ്യമാക്കുകയും ചെയ്തു.
കിഴക്കൻ ബ്ലോക്ക് സൃഷ്ടിച്ചതിനുശേഷം, പരിമിതമായ സാഹചര്യങ്ങളിലൊഴികെ പുതുതായി ഉണ്ടായ അധിനിവേശ രാജ്യങ്ങളിൽ നിന്നുള്ള കുടിയേറ്റം 1950 കളുടെ തുടക്കത്തിൽ ഫലപ്രദമായി നിർത്തിവച്ചു, ദേശീയ പ്രസ്ഥാനത്തെ നിയന്ത്രിക്കുന്നതിനുള്ള സോവിയറ്റ് സമീപനം കിഴക്കൻ ബ്ലോക്കിലെ ഭൂരിഭാഗം പേരും അനുകരിച്ചു.
എന്നിരുന്നാലും, കിഴക്കൻ ജർമ്മനിയിൽ , അധിനിവേശ മേഖലകൾ തമ്മിലുള്ള ഇന്നർ ജർമ്മൻ അതിർത്തി മുതലെടുത്ത്, ലക്ഷക്കണക്കിന് ആളുകൾ പശ്ചിമ ജർമ്മനിയിലേക്ക് പലായനം ചെയ്തു, 1950 ൽ 197,000; 1951 ൽ 165,000; 1952 ൽ 182,000; 1953 ൽ 331,000 പേർ.
ബെർലിനിലൂടെയുള്ള കുടിയേറ്റം 1975 ൽ ബെർലിൻ മതിൽ ബെർലിനെ നാലായി വിഭജിച്ചപ്പോൾ- (നീല- ഫ്രഞ്ച് മേഖല) (പച്ച- ബ്രിട്ടിഷ് മേഖല) (ചുവപ്പ്- സോവിയറ്റ് മേഖല) (മഞ്ഞ- അമേരിക്കൻ മേഖല)
1952-ൽ ഇന്നർ ജർമ്മൻ അതിർത്തി ഔദ്യോഗികമായി അടച്ചതോടെ , ബെർലിൻ നഗരമേഖലയുടെ അതിർത്തികൾ ബാക്കി അതിർത്തികളേക്കാൾ കൂടുതൽ  ഉപയോഗിക്കപ്പെട്ടു, കാരണം നഗരത്തിന്റെ ഭരണം നാല് അധിനിവേശ ശക്തികളായ അമേരിക്ക, ബ്രിട്ടൻ, ഫ്രാൻസ്, സോവിയറ്റ് യൂണിയൻ എന്നീ രാജ്യങ്ങളുടെ കയ്യിലായിരുന്നു.
അതനുസരിച്ച്, കിഴക്കൻ ബ്ലോക്ക് പൗരന്മാർക്ക് ഇപ്പോഴും പടിഞ്ഞാറോട്ട് പോകാൻ കഴിയുന്ന ഒരു "സൂത്രദ്വാരമായി" മാറി.
1961 ഓഗസ്റ്റിൽ കിഴക്കൻ ജർമ്മനി ഒരു മുള്ളുവേലി സ്ഥാപിച്ചു, ഇത് വലിയ നിർമ്മാണത്തിലൂടെ ബെർലിൻ മതിലിലേക്ക് വികസിപ്പിക്കുകയും സൂത്രവഴികൾ അടയ്ക്കുകയും ചെയ്തു.
അയൺ കർട്ടണിന്റെ പതനത്തിനൊപ്പം യൂറോപ്യൻ ഈസ്റ്റ്-വെസ്റ്റ് കുടിയേറ്റത്തിൽ വൻ വർധനയുണ്ടായി.
പ്രശസ്ത കുടിയേറ്റക്കാരിൽ ജോസഫ് സ്റ്റാലിന്റെ മകൾ സ്വെറ്റ്‌ലാന അല്ലിലുയേവയും ഉൾപ്പെടുന്നു.
1967 ലെ കുടിയേറിയതിനു ശേഷം സ്റ്റാലിനെ സ്വെറ്റ്‌ലാന അപലപിച്ചു.
കിഴക്കൻ ബ്ലോക്ക് പിരിച്ചുവിടൽ കിഴക്കൻ ബ്ലോക്കിന്റെ തകർച്ചയ്ക്ക് ശേഷം ദേശീയ അതിർത്തിയിലെ മാറ്റങ്ങൾ
1980 കളുടെ പകുതി മുതൽ അവസാനം വരെ, ദുർബലമായ സോവിയറ്റ് യൂണിയൻ ക്രമേണ കിഴക്കൻ ബ്ലോക്ക് രാജ്യങ്ങളുടെ ആഭ്യന്തര കാര്യങ്ങളിൽ ഇടപെടുന്നത് അവസാനിപ്പിക്കുകയും നിരവധി സ്വാതന്ത്ര്യ പ്രസ്ഥാനങ്ങൾ നടക്കുകയും ചെയ്തു.
ഗോർബചേവ് സോവിയറ്റ് യൂണിയനിൽ ഗ്ലാസ്നോസ്റ്റ് (സ്പഷടത) നയം ആരംഭിച്ചു, പെരെസ്ട്രോയിക്കയുടെ (സാമ്പത്തിക പുനഃസംഘടനം) ആവശ്യകത  ഊന്നിപ്പറഞ്ഞു.
അഫ്ഗാനിസ്ഥാനിലെ നീണ്ട യുദ്ധത്തിനുശേഷം സോവിയറ്റ് യൂണിയൻ സാമ്പത്തികമായി കഷ്ടപ്പെടുകയായിരുന്നു, മധ്യ-കിഴക്കൻ യൂറോപ്പിനെ നിയന്ത്രിക്കാനുള്ള സമ്പത്തില്ലായിരുന്നു.
കിഴക്കൻ ജർമ്മനിയിൽ നടന്ന ബഹുജന പ്രതിഷേധത്തെയും ചെക്കോസ്ലോവാക്യയിലെ അതിർത്തി നിയന്ത്രണങ്ങളിൽ ഇളവ് വരുത്തിയതിനെയും തുടർന്ന് 1989 നവംബർ 9 ന് ബെർലിൻ മതിലിനടുത്തുള്ള ചെക്ക്പോസ്റ്റുകളിൽ പതിനായിരക്കണക്കിന് ജനങ്ങൾ വന്നു നിറഞ്ഞുകവിഞ്ഞു, പടിഞ്ഞാറൻ ബെർലിനിലേക്ക് കടന്നു.
ബെർലിൻ മതിലിന്റെ ഈ തകർച്ച, 1990 ഒക്ടോബർ 3 ന് ജർമ്മനിയുടെ പുനഃസംഘടനയിലേക്ക് നയിച്ചു.
നിലവിലുള്ള കിഴക്കൻ ബ്ലോക്ക് രാജ്യങ്ങളുടെ പട്ടിക രാജ്യം പ്രാദേശിക ഭാഷയിലുള്ള പേര് സ്ഥാപിതമായത് ഭരിക്കുന്ന പാർട്ടി ചൈന ചൈനീസ് ഭാഷയിൽ : 中华人民共和国